OzLabs/hebrew-wiki-articles huggingface dataset:
El Cóndor Pasa

"El Cóndor Pasa" (בעברית: "הקונדור עובר") הוא קטע מוזיקלי מזרזואלה בעלת אותו השם מאת המלחין הפרואני דניאל אלומיה רובאלס .

זהו השיר הפרואני המבוצע ביותר כיום (2023). מאז יציאתו יש המעריכים כי השיר זכה לכארבעת אלפים עיבודים, וכן 300 תרגומים.

בשנת 2004, יצאה הודעה רשמית כי פרו רואה את השיר כחלק מהמורשת הלאומית התרבותית שלה. וכי השיר נחשב ל"המנון שני" לאחר ההמנון הרשמי.

הפרסום העולמי של השיר יצא הודות לעיבוד באנגלית של הצמד סיימון וגרפונקל ושל פול סיימון: "If I Could", אשר יצא במסגרת אלבומם הנודע משנת 1970 גשר על מים סוערים.

== גרסת המקור בזרזואלה ==
בשנת 1913, הפזמונאי והמלחין הפרואני דניאל אלומיה רובאלס הלחין את הזרזואלה הקונדור עובר . המחזה המוזיקלי הוצג לראשונה בתיאטרון מאצי שבלימה. הזרזואלה נכתבה במחזה מוזיקלי בשתי מערכות. את הטקסט כתב חוליו דה לה פאז (שם העט של חוליו בואדואין).

העיבוד הראשון של הזרזואלה לפסנתר (כולל המלודיה הידועה) יצא לאור ב-3 במאי 1933 בידי תאגיד המוזיקה אדוארד ב. מארקס (The Edward B. Marks Music Corp) האמריקאי. וממוספר כ־9643 בספריית הקונגרס האמריקאי.

== העיבוד של סימון וגרפונקל ==
בשנת 1965 צמד המוזיקאים האמריקאיים סיימון וגרפונקל שמע לראשונה את המנגינה בידי הלהקה Los Incas במהלך הופעה בתיאטרון של מזרח פריז (Théâtre de l'Est parisien) . סימון התיידד עם הלהקה, ולאחר מכן הופיע איתם ואף הפיק עבורם את האלבום האמריקאי הראשון שלהם. בנוסף, הוא ביקש רשות מהלהקה להתשתמש בשיר ולהקליט אותו בעצמו. מנהל הלהקה ואחד מהחברים המייסדים חורחה מילכברג , שעיבד את השיר ואסף עבורו תמלוגים, השיב לסימון בטעות כי מדובר בשיר פרואני מסורתי.

== נתוני מכירות ==

== גרסאות אחרות ==
צמד הפרברים, באלבומם משנת 1972 "בשירי סיימון וגרפונקל" כללו את השיר בעיבוד לעברית בשם לו ניתן (הנשר עבר).

את העיבוד כתב אדי שפירוביץ והמילים תורגמו בידי אבי קורן.

== קישורים חיצוניים ==

==הערות שוליים==

קטגוריה:שירי 1913
קטגוריה:סינגלים מ-1970
קטגוריה:שירי סיימון וגרפונקל
קטגוריה:שירים בספרדית
קטגוריה:שירים על אמריקה הדרומית
קטגוריה:שירים על בעלי כנף
קטגוריה:שירי פולק רוק
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבין-לאומי של אוריקון
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:שירי כסף בממלכה המאוחדת
קטגוריה:סינגלים בהוצאת קולומביה רקורדס
קטגוריה:פרו: תרבות
סטיבן סייג'

סטיבן פ. סייג (באנגלית: Steven F. Sage; נולד ב-1947, ניו יורק, ארצות הברית) הוא דיפלומט, סינולוג, היסטוריון וסופר אמריקאי המתמחה בהיסטוריה של סין ובתקופת השואה בבולגריה. סייג' כתב את הפרק העוסק בבולגריה בכרך ג' של אנציקלופדיה של המחנות והגטאות.

==קורות חייו==
סטיבן סייג' נולד בניו-יורק. הוא רכש השכלה אקדמית בסינולוגיה באוניברסיטת פנסילבניה ודוקטורט באוניברסיטת הוואי. ב-1981 הצטרף לשירות החוץ האמריקאי ושירת כסגן הקונסול בבייג'ינג. בין 1984–1986 שירת בשגרירות ארצות הברית בסופיה שבבולגריה. במהלך שהותו בבולגריה עסק ברדיפת המיעוט הטורקי במסגרת תהליך "הבולגריזצייה" אותו הוביל מנהיג המדינה טודור ז'יבקוב, ופעולתו הובילה למחאה רשמית של ארצות הברית. במהלך שנות ה-90 של המאה ה-20 לימד סייג' היסטוריה באוניברסיטת המדינה מרכז טנסי במרפריסבורו.

==קריירה אקדמית==
סייג' חקר את ההיסטוריה של סצ'ואן הקדומה, ואת המלחמות לאיחוד הקיסרות הסינית שהובילה שושלת צ'ין. ב-1992 פרסם את מחקרו בספר "סצ'ואן הקדומה ואיחוד סין" אשר זיכה אותו בהכרה אקדמית, ובתואר עמית מחקר בכיר של אוניברסיטת מסצ'וסטס אמהרסט. בהמשך חקר סייג' את תקופת מלחמת העולם השנייה ואירועי השואה תוך התמקדות באירועים בממלכת בולגריה. סייג' מבקר בכתביו את "תאוריית ההצלה" שהונחלה על ידי הממשל הבולגרי לאורך שנים, תוך הכחשתו רבת השנים של הממשל לגבי חלקה של בולגריה בגירוש יהודי תראקיה, מקדוניה והעיר פירוט למחנה ההשמדה טרבלינקה. סייג' כתב את הפרק העוסק בבולגריה בכרך השלישי של אנציקלופדיה של המחנות והגטאות. עוד חקר את פעילותו הנרחבת של ארגון טודט.

==קישורים חיצוניים==
* סטיבן סייג', [https://bjmoreshet.org/enrichment/articles/saving-the-history השואה בבולגריה: להציל את ההיסטוריה מן ה״הצלה״], באתר "בית מורשת יהדות בולגריה ביפו"
* סטיבן סייג', [https://bjmoreshet.org/enrichment/events-and-conferences/conference-80-years-since-bulgarian-jews-rescue/labor-camps-and-ghettos-in-bulgaria מחנות עבודה וגטאות בבולגריה], 22 במאי 2023, יד ושם, , באתר "בית מורשת יהדות בולגריה ביפו" 

==הערות שוליים==

קטגוריה:בוגרי אוניברסיטת פנסילבניה
קטגוריה:חוקרי סין
קטגוריה:חוקרי השואה
קטגוריה:אמריקאים שנולדו ב-1947
קומפרופורציונציה

אנרגיה חופשית (מבוטאת במתח התא הפרופורציוני לאנרגיה החופשית) כפונקציה של דרגת החמצון בניקל. דרגת החמצון 2+ נמוכה מדרגות החמצון שמעליה ומתחתיה ולכן תועדף תגובת קומפרופורציונציה בה Ni<sup>+2</sup> יהיה תוצר
קומפרופורציונציה (Comproportionation ) היא תגובת חמצון-חיזור בה שני המגיבים מכילים את אותו יסוד במצבי חמצון שונים והתוצר הוא היסוד בדרגת חמצון שבין שתי דרגות החמצון שבמגיבים. תגובת קומפרופורציונציה הפוכה לתגובת דיספרופורציונציה בה המגיבים באותה דרגת חמצון והתוצרים בדרגות חמצון שונות. תגובות קומפרופורציונציה מתרחשות כאשר ליסוד בדרגת חמצון מסוימת אנרגיה חופשית נמוכה מדרגת החמצון הגדולה יותר וגם מזו הנמוכה יותר.

=== דוגמאות ===

תגובת עופרת במצבר <math>Pb + PbO_2 + 2H_2SO_4 \rightarrow 2PbSO_4 + 2H_2O </math>

תגובה לייצור מנגן דו-חמצני <math>2K
MnO_4 + 3MnSO_4 +2H_2 O \rightarrow 5MnO_2 + K2 SO_4 + H_2 SO_4 </math>

תגובת ברזל תלת גלורי עם ברזל לקבלת ברזל דן-כלורי

<math>2FeCl_3 + Fe \rightarrow 3FeCl_2 </math>

תגובת אנמוקס

<math>NH_4 ^+ +NO_2 ^- \rightarrow N_2 + 2H_2 O</math>

קטגוריה:תגובות כימיות
אבוסבק פייזולייב

אבוסבק פייזולייב (באוזבקית: Аббосбек Файзуллаев; נולד ב-3 באוקטובר 2003 באוזבקיסטן) הוא כדורגלן אוזבקי המשחק בעמדת קשר הכנף בקבוצת צסק"א מוסקבה מליגת העל הרוסית ובנבחרת אוזבקיסטן.

== קריירת מועדונים ==
פייזולייב גדל במחלקת הנוער של פחטקור טשקנט. הוא ערך 33 הופעות ליגה במדי הקבוצה הבוגרת של המועדון במסגרת ליגת העל האוזבקית בין השנים 2021–2023, בהן הבקיע שבעה שערים.

ב-4 באוגוסט 2023 חתם פייזולייב על חוזה לשלוש שנים בצסק"א מוסקבה מליגת העל הרוסית.

== קריירה בינלאומית ==
ב-11 ביוני 2023 ערך פייזולייב את הופעת הבכורה שלו בנבחרת אוזבקיסטן, בניצחון 3-0 על נבחרת עומאן במסגרת גביע מרכז אסיה. ב-17 ביוני הבקיע את שער הבכורה שלו בנבחרת, בניצחון 5-1 על נבחרת טג'יקיסטן במסגרת אותו טורניר.

נכלל בסגל נבחרת אוזבקיסטן לטורניר גביע אסיה 2023.

נכלל בסגל הנבחרת האולימפית של אוזבקיסטן לטורניר הכדורגל באולימפיאדת פריז (2024).

== תארים ==
;פחטקור טשקנט
* אליפות אוזבקיסטן (2): 2021, 2022

;נבחרת אוזבקיסטן עד גיל 20
* גביע אסיה עד גיל 20 (1): 2023

== קישורים חיצוניים ==

== הערות שוליים ==

קטגוריה:כדורגלנים אוזבקים
קטגוריה:קשרי כדורגל אוזבקים
קטגוריה:כדורגלני פחטקור טשקנט
קטגוריה:כדורגלני צסק"א מוסקבה
קטגוריה:כדורגלני נבחרת אוזבקיסטן
קטגוריה:כדורגלני גביע אסיה 2023
קטגוריה:כדורגלנים אוזבקים באולימפיאדת פריז (2024)
קטגוריה:ספורטאים זרים ברוסיה
קטגוריה:אוזבקים שנולדו ב-2003
בונקה אינוסנט

בונקה אינוסנט (באנגלית: Bonke Innocent; נולד ב-20 בינואר 1996 בקדונה שבניגריה) הוא כדורגלן ניגרי המשחק בעמדת הקשר האחורי בקבוצת לוריאן מליגת העל הצרפתית ובנבחרת ניגריה.

== קריירת מועדונים ==
אינוסנט החל את הקריירה המקצוענית שלו בקבוצת לילסטרום מליגת העל הנורווגית. הוא ערך 54 הופעות ליגה במדי המועדון.

ב-2 באוגוסט 2017 חתם אינוסנט במאלמה מליגת העל השוודית. הוא ערך 61 הופעות ליגה במדי המועדון, וזכה בשלוש אליפויות שוודיה.

ב-18 בינואר 2022 חתם אינוסנט בלוריאן מליגת העל הצרפתית.

== קריירה בינלאומית ==
ב-7 בספטמבר 2021 ערך אינוסנט את הופעת הבכורה שלו בנבחרת ניגריה, בניצחון 2-1 על נבחרת כף ורדה במסגרת מוקדמות מונדיאל 2022.

== תארים ==
;מאלמה
* אליפות שוודיה (3): 2017, 2020, 2021

== קישורים חיצוניים ==

== הערות שוליים ==

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:כדורגלני לילסטרום
קטגוריה:כדורגלני מאלמה
קטגוריה:כדורגלני לוריאן
קטגוריה:כדורגלני נבחרת ניגריה
קטגוריה:ניגרים שנולדו ב-1996
נתן (כדורגלן)

נתן ברנרדו דה סוזה (בפורטוגזית: Natan Bernardo de Souza; נולד ב-6 בפברואר 2001 בסרה שבברזיל) הוא כדורגלן ברזילאי המשחק בעמדת הבלם בקבוצת ריאל בטיס מהלה ליגה.

== קריירת מועדונים ==
נתן גדל במחלקות הנוער של פונטה פרטה ופלמנגו. הוא ערך 17 הופעות ליגה במדי הקבוצה הבוגרת של פלמנגו במסגרת ליגת העל הברזילאית, בהן הבקיע שער אחד.

ב-15 במרץ 2021 הושאל נתן עד לתום עונת לרד בול ברגנטינו מליגת העל הברזילאית. ב-22 בינואר 2022 חתם על חוזה קבוע לארבע שנים במועדון.

ב-7 באוגוסט 2023 חתם לחמש שנים בנאפולי
== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:כדורגלני פלמנגו
קטגוריה:כדורגלני רד בול ברגנטינו
קטגוריה:כדורגלני נאפולי
קטגוריה:כדורגלני ריאל בטיס
קטגוריה:ספורטאים ברזילאים בספרד
קטגוריה:ספורטאים ברזילאים באיטליה
קטגוריה:ברזילאים שנולדו ב-2001
לורנס שנקלנד

לורנס שנקלנד (באנגלית: Lawrence Shankland; נולד ב-10 באוגוסט 1995 בגלאזגו שבסקוטלנד) הוא כדורגלן סקוטי המשחק בעמדת החלוץ בקבוצת הארט אוף מידלות'יאן מליגת העל הסקוטית ובנבחרת סקוטלנד.

== קריירת מועדונים ==
שנקלנד שיחק בקבוצות קווינס פארק, אברדין, דנפרמלין את'לטיק, סנט מירן, גרינוק מורטון, אייר יונייטד ודנדי יונייטד במסגרת ארבע הליגות הבכירות בסקוטלנד.

ב-11 באוגוסט 2021 חתם שנקלנד בבירסחוט מליגת העל הבלגית. ב-22 באוגוסט ערך את הופעת הבכורה שלו במועדון, בהפסד 3-2 לקלאב ברוז' במסגרת המחזור החמישי בליגה לעונת 2021/22. ב-24 באוקטובר הבקיע את שער הבכורה שלו בנבחרת, בהפסד 4-2 לאנדרלכט במסגרת המחזור ה-12 בליגה. בסך הכל ערך 26 הופעות ליגה במדי המועדון, בהן הבקיע חמישה שערים.

ב-20 ביולי 2022 חתם שנקלנד על חוזה לשלוש שנים בהארט אוף מידלות'יאן מליגת העל הסקוטית. בעונתו הראשונה במועדון ערך 37 הופעות ליגה והבקיע 24 שערים.

== קריירה בינלאומית ==
ב-10 באוקטובר 2019 ערך שנקלנד את הופעת הבכורה שלו בנבחרת סקוטלנד, בהפסד 4-0 לנבחרת רוסיה במסגרת מוקדמות יורו 2020. ב-13 באוקטובר 2019 הבקיע את שער הבכורה שלו בנבחרת, בניצחון 6-0 על נבחרת סן מרינו במסגרת מוקדמות יורו 2020.

נכלל בסגל נבחרת סקוטלנד לקראת טורניר יורו 2024, ובמסגרת משחקי ההכנה כבש מול נבחרת פינלנד.

== תארים ==
;אייר יונייטד
* הליגה השלישית בסקוטלנד : 2017/18 

;דנדי יונייטד
* הצ'מפיונשיפ הסקוטי : 2019/20

;אישיים
* שחקן החודש בליגת העל הסקוטית : נובמבר 2023, דצמבר 2023
* שחקן החודש בצ'מפיונשיפ הסקוטי : אוגוסט 2018, אוגוסט 2019
* שחקן החודש בליגה השלישית בסקוטלנד : נובמבר 2017, מרץ 2018

== קישורים חיצוניים ==

== הערות שוליים ==

קטגוריה:כדורגלנים סקוטים
קטגוריה:חלוצי כדורגל סקוטים
קטגוריה:כדורגלני אברדין
קטגוריה:כדורגלני דנפרמלין את'לטיק
קטגוריה:כדורגלני סנט מירן
קטגוריה:כדורגלני דנדי יונייטד
קטגוריה:כדורגלני בירסחוט
קטגוריה:כדורגלני הארטס
קטגוריה:כדורגלני נבחרת סקוטלנד
קטגוריה:כדורגלני יורו 2024
קטגוריה:סקוטים שנולדו ב-1995
המיטב (אלבום של אילנית)

המיטב הוא אלבום האוסף ה-14 של הזמרת הישראלית אילנית. את האלבום הוציאה בשנת 2008 לאור חברת התקליטים NMC. זהו אלבום האוסף הבודד הארוך ביותר של אילנית, והוא מונה 45 רצועות שפורסמו לאורך הקריירה המוזיקלית שלה.

== רשימת רצועות ==

== הערות שוליים ==

==קישורים חיצוניים==

קטגוריה:אלבומי אוסף מ-2008
קטגוריה:אלבומי אוסף של אילנית
קטגוריה:אלבומי אוסף בעברית
קטגוריה:אלבומי חברת NMC יונייטד אנטרטיינמנט
דמבו סילה

דמבו סילה (בצרפתית: Dembo Sylla; נולד ב-10 בנובמבר 2002 בלאוואל שבצרפת) הוא כדורגלן גינאי-צרפתי המשחק בעמדת המגן הימני בקבוצת לוריאן מליגת העל הצרפתית ובנבחרת גינאה.

== קריירת מועדונים ==
סילה גדל במחלקת הנוער של לאוואל. בשנת 2019 החל לשחק בקבוצת המילואים של המועדון. בעונת ערך 30 הופעות ליגה במדי הקבוצה הראשונה של המועדון במסגרת ליגת המשנה הצרפתית.

ב-17 ביולי 2023 חתם סילה על חוזה לחמש שנים בלוריאן מליגת העל הצרפתית.

== קריירה בינלאומית ==
ב-27 במרץ 2023 ערך סילה את הופעת הבכורה שלו בנבחרת גינאה, בניצחון 3-2 על נבחרת אתיופיה במסגרת מוקדמות גביע אפריקה לאומות 2023.

== קישורים חיצוניים ==

קטגוריה:כדורגלנים גינאים
קטגוריה:מגני כדורגל גינאים
קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלני לאוואל
קטגוריה:כדורגלני לוריאן
קטגוריה:כדורגלני נבחרת גינאה
קטגוריה:גינאים שנולדו ב-2002
קטגוריה:צרפתים שנולדו ב-2002
אוסף להיטים

אוסף להיטים הוא אלבום האוסף ה-15 של הזמרת הישראלית אילנית. את האלבום הוציאה בשנת 2009 לאור חברת התקליטים NMC. זהו אלבום האוסף הבודד האחרון שיצא לאור על ידי אילנית, שכן שני אלבומי האוסף הבאים, שירים ליום חולין – 45 שנות זמר חלק א' ושירים ליום חולין – 45 שנות זמר חלק ב', הם חלק מטרילוגיית אוספים.

== רשימת רצועות ==

== הערות שוליים ==

קטגוריה:אלבומי אוסף מ-2009
קטגוריה:אלבומי אוסף של אילנית
קטגוריה:אלבומי אוסף בעברית
קטגוריה:אלבומי חברת NMC יונייטד אנטרטיינמנט
Birds Aren't Real

שלט חוצות ב[[ממפיס, טנסי, 2019]]
כרזה בהשראת התנועה בכנס "קונגרס התקשורת הכאוטית" ה-35 ב-2018
ציפורים אינן אמיתיות (באנגלית: Birds Aren't Real) היא תאוריית קשר סאטירית הגורסת שציפורים הן למעשה רחפנים המופעלים על ידי ממשלת ארצות הברית כדי לרגל אחר אזרחים אמריקאים. העיתונאית רייצ'ל רוברטס תיארה את התנועה כ"בדיחה שאלפי אנשים נמצאים בה".

== רקע ==
פיטר מקינדו יצר את תאוריית הקשר בינואר 2017. לאחר שראה מפגינים נגד דונלד טראמפ במצעד הנשים 2017 בממפיס, טנסי, כתב מקינדו "ציפורים אינן אמיתיות" על כרזה ואילתר את התאוריה בקרב מפגיני הנגד כ"בדיחה ספונטנית". סרטון של מקינדו בצעדה הפך לוויראלי, מה שהוליד את התנועה הסאטירית. ב-2017 הוא פרסם בפייסבוק: "יצרתי תנועה סאטירית לפני כמה חודשים, ונראה שאנשים באינסטגרם אוהבים אותה מאוד". מאוחר יותר הוא התנער מהפוסט, ואמר שהוא נכתב על ידי איש צוות שפוטר, ולא הודה עד 2021 שהוא לא באמת מאמין לקונספירציה.

התנועה טוענת כי כל הציפורים בארצות הברית הושמדו על ידי הממשל הפדרלי בין השנים 1959 ל-1971, והוחלפו בכפילים מזל"טים שמשמשים את הממשלה כדי לרגל אחר אזרחים; הפרטים המדויקים של התיאוריות הללו לא תמיד עקביים, בדומה לתיאוריות קשר אחרות. הם טוענים שהציפורים יושבות על קווי חשמל כדי להטעין את עצמן, שהן עושות צרכים על מכוניות בתור אמצעי מעקב, ושנשיא ארצות הברית ג'ון פיצג'רלד קנדי נרצח על ידי הממשלה בשל חוסר הרצון שלו להרוג את כל הציפורים.

== תומכים ==
חלק מהתומכים של התנועה הפגינו עם שלטים שציינו "ציפורים אינן אמיתיות" וסיסמאות קשורות. בשנת 2019 הוקם שלט חוצות בממפיס, טנסי, עם כיתוב זה. בשנת 2021 הפגינו מספר תומכים מול מטה של טוויטר בסן פרנסיסקו בדרישה שהחברה תשנה את סמליל הציפור שלה. לפי ערוץ הטלוויזיה MSNBC בתנועה מאות אלפי חברים.

== הופעות בתקשורת ==
מקינדו הופיע מספר פעמים בתקשורת והתראיין מספר פעמים לקידום התנועה. ב-2021 הוא הצהיר שהוא עובד במשרה מלאה כדובר התנועה ומרוויח כסף ממכירת מוצרים הקשורים אליה.

בראיון בשנת 2019 ל-WREG-TV, מקינדו אמר שהוא נעלב מהשאלה האם התנועה היא סאטירית, שכן שאלה כזו לא תישאל על הדעה ההפוכה (שציפורים הן אמיתיות). ב-6 בינואר 2022 הקיא מקינדו במהלך ראיון טלוויזיה בשידור חי ב-WGN9 וטען ש"תקשורת ה-Deep state" ניסתה להתנקש בחייו באמצעות קפה מורעל.

בינואר 2022 הופיע מקינדו בתיאור של התנועה למען המגזין Vice, ולמעשה העניק את הראיון הראשון שלו לתקשורת מחוץ לדמות מוביל התנועה. במאי 2022 התראיין מקינדו לתוכנית התחקירים 60 דקות. הוא התחיל את הראיון בתוך הדמות, אך מאוחר יצא ממנה ותיאר את המטרה מאחורי יצירת התנועה הסאטירית: "זה לוקח את המושג הזה של דיסאינפורמציה ובונה מרחב בטוח קטן שאפשר להתאחד בתוכו ולצחוק על זה, במקום לפחד מזה, ולקבל את הטירוף שבכל זה ולהיות קצת יותר נאמן לרגע, בזמן שהכל כל כך מטורף".

== קישורים חיצוניים ==

*
*
*

==הערות שוליים==

קטגוריה:בעלי כנף בתרבות
קטגוריה:תאוריות קשר
קטגוריה:כלי טיס בלתי מאוישים
דינוזאור מילניאל

דינוזאור מילניאל הוא אלבום הראפ התשיעי של הראפר הישראלי סגול 59. האלבום יצא ב-4 באוגוסט 2023 בלייבל קמ"ע.

== הפקה ואורחים ==
האלבום כולל 12 רצועות שהופקו על ידי מגוון רחב של מפיקים: אורי שוחט, רונן סאבו, שירוטו, אדי סומירן, אברי ג'י, נתי גרינברג ושחר נוביק.

באלבום מתארחים לוקץ', ג'ני פנקין, מאור אשכנזי, רוישה, שרק, שגב, רויסון והראפרית סאפאא חתחות.

עוד משתתפים באלבום: הזמרת הילה זהרור (שירה בשיר "ווסט קוסט"), הגיטריסט מיכאל קליסקי (גיטרות בשיר "ווסט קוסט"), המוזיקאי זיו וולפסון (גיטרה ובס בשיר "אאוטסיידר") והראפר/מפיק צוקוש (קולות רקע בשיר "גיים אובר").

האלבום יצא לאור בפורמט דיגיטלי לכל שירותי הסטרימינג וכן על גבי תקליט ויניל.<ref></ref>

את עטיפת האלבום צייר המאייר אבי כץ ועיצב אלעד אלחרר, שהיה אחראי גם לעיצוב האלבום פרקי אבות של סגול. זיו וולפסון ביצע את המאסטרינג לאלבום באולפני Wolfsound.

בביקורת על האלבום<ref></ref>, שפורסמה בידיעות אחרונות בתאריך 7 בספטמבר 2023, כתב המבקר אמיר שוורץ: "אלבום חדש ויפה... השורות שלו קולעות וקולחות, הביט מחזיק היטב את העסק, והסימפולים האולד-סקוליים שלו נהדרים... "דינוזאור מילניאל" מתגלה כמסיבה שמחברת יפה בין הישן לחדש... יכול ללמד כל מילניאלי שיעור או שניים בחיבור בין מילה לבין ביט"

== סינגלים ==
הסינגל הראשון מתוך האלבום, "מה למדתי", שיצא ב-6 ביוני 2023 חיבר את סגול עם הראפרים רוישה ומאור אשכנזי, שניהם בוגרי קורס ראפ והיפ הופ בלימודי החוץ שמלמד סגול בבית הספר למוסיקה רימון. השיר נכנס למספר פלייליסטים רשמיים בשירותי הסטרימינג ספוטיפיי ואפל מיוזיק וצולם לו קליפ בבימויו של הבמאי עידו ברלד.

הסינגל השני "ווסט קוסט" בהפקת אדי סומירן (המפיק הוותיק שעבד בעבר גם עם סאבלימינל, כלא 6, נימי נימ, ואחרים) יצא בתאריך 11 ביולי 2023. השיר "עייפים / סאבו רמיקס" הוא גרסה חדשה לשיר "עייפים" של סגול וג'ני פנקין, שיצא במקור בשנת 2022. שיר הנושא של האלבום, "דינוזאור מילניאל", מבוסס על דגימה מתוך האלבום "רומה" של הזמר והיוצר עמיר לב, ששולבה בשיר באישורו של לב.

==רשימת רצועות==

==קישורים חיצוניים==

* 
* 
*[https://music.apple.com/il/album/דינוזאור-מילניאל/1687588264 דינוזאור מילניאל] לשמיעה בשירות המוזיקה Apple Music

==הערות שוליים==

קטגוריה:אלבומי 2023
קטגוריה:אלבומי סגול 59
קטגוריה:אלבומים בעברית
קטגוריה:אלבומים שהופקו על ידי אורי שוחט
לוגן מקריי

לוגן מקריי (באנגלית: Logan Macrae; נולד ב-8 באפריל 1988) הוא דוגמן, שחקן קולנוע וטלוויזיה אמריקאי.<ref></ref>

==ביוגרפיה==
מקריי נולד בבולדר קולורדו.<ref name=":1"></ref>

==קריירה==
מקריי הוא דוגמן ומיוצג על ידי סוכנות פורד מודלס.<ref name=":1" /><ref></ref> הופעתו הראשונה על מסך הקולנוע הייתה בשנת 2019 בסרט שמירה.<ref name=":0"></ref> בשנת 2021 שיחק בסרט פה מלא אוויר לצד אמנדה סייפריד ופין ויטרוק.<ref name=":0" /> בשנת 2022 הופיע בסרט שירת סרטני הנהר.<ref name=":0" /> באותה שנה הופיע מקריי בפרק בסדרה "Black Bird",<ref></ref> ובסרט הקולנוע מסירות.<ref name=":0" />

== פילמוגרפיה ==
{| class="wikitable"
!שנה
!כותרת
!תפקיד
!הערות
|-
|2019
|שמירה
|קרסון
|סרט קולנוע
|-
|2021
|פה מלא אוויר
|ג'ייק
|סרט קולנוע
|-
|2022
|שירת סרטני הנהר
|ג'ודי קלארק
|סרט קולנוע
|-
|2022
|ציפור שחורה
|שולץ
|מיני סדרה
|-
|2022
|מסירות
|ניקי הילטון
|סרט קולנוע
|-
|2023
|Carry On
|הבלש אלריו
|סרט קולנוע
|-
|2023
|הקבורה
|ג'ודי אוקיף
|סרט קולנוע
|}

==קישורים חיצוניים==

==הערות שוליים==

קטגוריה:דוגמנים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1988
גלריה מאיה

טליה ישראלי, אור שחור, 2019, ציור קיר, גלריה מאיה, תל אביב
גלריה מאיה נוסדה ב-2018 במתחם קריית המלאכה בדרום תל אביב על-ידי האמנים מיכאל קובנר ואבנר לוינסון, יחד עם דן טראוב, לשעבר סמנכ"ל משאבים בבנק אוצר החייל.<ref></ref>

הגלריה היא מלכ"ר, וקיבלה הכרה של משרד התרבות והספורט ועיריית תל אביב.<ref></ref>

גלריה מאיה מסייעת לאמנים בתחילת דרכם ומעניקה מקום להצגת עבודותיהם והוצאת קטלוגים. נכון ל-2023 יצאו בהוצאת הגלריה 25 קטלוגים לאמנים. הגלריה מקדמת אמנים מהפריפריה, מציגה אמנים מדורות שונים ומקיימת אירועי תרבות. את הגלריה מפעיל צוות של מתנדבים ועובדים.

ב-2020 השיקה הגלריה קמפיין לגיוס מימון המונים להמשך פעילותה. כ-100 אמנים הציעו למכירה כ־400 עבודות, בהם יאיר גרבוז, ציבי גבע, גלעד כהנא, מיכל נאמן, זויה צ׳רקסקי, וכן אמנים צעירים ופחות מוכרים. 50% מההכנסות של מכירת היצירות הועברו לאמנים והיתר למימון קיום הגלריה.<ref></ref>

== אמנים שהציגו בגלריה ==
בין האמנים שהציגו בגלריה מהקמתה עד 2023 נמנים שי יחזקאלי שני וייס, מרב סודאי, מריה סאלח מחאמיד, צבי מאירוביץ', רותם מנור, דנה אריאל, נועה טראוב, דניאל אוקסנברג, אריאל ברלצקי, שרה בנינגה, זוהדי קאדרי, שאדי טואפרה, טליה ישראלי, טל ירושלמי, אביטל כנעני ועוד.

== קישורים חיצוניים ==

*

== הערות שוליים ==

קטגוריה:תל אביב-יפו: גלריות לאמנות
קטגוריה:קריית המלאכה
ז'אן-ז'אק הונורט

ז'אן-ז'אק הונורט (בצרפתית: Jean-Jacques Honorat; 1 באפריל 1931 – 26 ביולי 2023) היה פוליטיקאי מהאיטי שכיהן בתפקיד ראש ממשלת האיטי השלישי, לאחר ההפיכה ב-1991, בתקופה שבין 11 בנובמבר 1991 ועד 19 ביוני 1992. הוא היה מורה, פעיל זכויות האדם ופילנתרופ במשך למעלה מ-60 שנה. בנוסף, הוא גם פרסם כ־16 ספרים ומאמרים מתחומי התמחותו, כולל הספר בשם Le manifeste du dernier monde בשנת 1980.

== ביוגרפיה ==
הונורט נולד ב-1 באפריל 1931 בפורט-או-פרנס בירת האיטי. לאחר שסיים את לימודיו האקדמיים באגרונומיה ומשפטים, הוא הפך לפעיל זכויות אדם. במשך 40 שנה לפני שהתמנה לתפקיד ראש ממשלת האיטי הוא היה פעיל זכויות אדם. במקביל עבד כפרופסור למשפטים וזכויות אדם.<ref name=":0" /> הונורט, הפילנתרופ ההומניטרי, הואשם בקשרים עם הרודן, נשיא האיטי פרנסואה דובליה. הונורט הסביר את הקשרים האלה בכך שלמשפחתו ומשפחת דובליה היו קשרי משפחה קרובים. בראיון טלפוני שהתקיים בדצמבר 1991 עם כתבים מה-EIR מוושינגטון די.סי. בירת ארצות הברית, הונורט הסביר שהוא הפך לאקטיביסט חברתי לאחר שדובליה ביצע את ההפיכה ב-1961, זו הייתה גם הסיבה שהוא עזב את תפקידו כמנהל משרד התיירות בממשלת דובליה, הוא כיהן בתפקיד בין השנים 1958 ועד 1961. הקרע בין המשפחות הוביל לגלותו של הונורט לניו יורק לאחר שבנו של פרנסואה, ז'אן קלוד דובליה, גירש אותו שלא בצדק מהמדינה בשנת 1980. הונורט הפך לראש ממשלת האיטי ב-11 באוקטובר 1991. הנשיא נרט והונורט התבטאו נגד האמברגו בראשות ארצות הברית כנגד האיטי.<ref name=":0"></ref> כמו ראשי ממשלה אחרים בהאיטי מאז 1988, כהונתו של הונורט הייתה קצרה והסתיימה לאחר התערבות של גורמי צבא מושחתים. הוא כיהן שמונה חודשים בתפקיד ראש הממשלה, בין התאריכים 11 בנובמבר 1991 – 19 ביוני 1992. במקביל באותה תקופה הוא גם כיהן כשר החוץ והפולחן מאוקטובר עד דצמבר 1991.

הונורט זכה לשבחים בזירה הדיפלומטית. בזכות התארים שלו באגרונומיה ומשפטים. ידענות השפות (צרפתית, ספרדית, קריאולית, מנדרינית, גרמנית ואנגלית), שירתה אותו היטב לאורך הקריירה שלו.

בשנת 1980 פרסם הונורט את הספר הראשון שלו שנקרא: Le manifeste du dernier monde.

הונורט נפטר ב-26 ביולי 2023 בפורט-או-פרינס, עיר הולדתו, בגיל 92. ב-3 באוגוסט 2023 הודיע ראש ממשלת האיטי אריאל אנרי שההלוויה הממלכתית של הונורט תתקיים ב-5 באוגוסט 2023 בכנסיית סנט פייר (Saint Pierre), הנמצאת בקומונת Pétion-Ville הצמודה לפורט-או-פרינס.

== פרסומים ==
<div class="mw-content-ltr">
* Enquête sur le développement, by Jean Jacques Honorat, First published in 1974.
* Le manifeste du dernier monde, by Jean Jacques Honorat, First published in 1980.
* Haïti: à la recherche d'un pays perdu, by Jean Jacques Honorat, First published in 2021.
</div>

== משפחה ==
הוריו של הונורט הם: אביו, ג'ורג' הונורט 1888–1976 היה שר הפנים בתקופתו של הנשיא אסטימה (21 אפריל 1900 – 20 ביולי 1953). אמו, אסתר בוברון (1891–1961). היה נשוי לניקול אוגוסטין ולהם שני ילדים.

== קישורים חיצוניים ==
* 
* [http://www.haitiobserver.com/blog/tag/francois-duvalier/jean-jacques-honorat-haiti-prime-minister.html Haiti Observer]
* [https://alchetron.com/Jean-Jacques-Honorat אודות ז'אן ז'אק הונורט]
* [https://repository.duke.edu/dc/radiohaiti/RL10059-RR-0034_01 הרצאה של הונורט], באוניברסיטת DUKE

== הערות שוליים ==

קטגוריה:ראשי ממשלת האיטי
קטגוריה:ילידי 1931
קטגוריה:האיטים שנפטרו ב-2023
חם-יחיד

חם-יחיד (או בשמה הלועזי המקובל: one-hot) היא קבוצת סיביות בה כולן 0 פרט לסיבית יחידה שערכה 1 (כלומר, היא הסיבית ה'חמה'). על אותו עיקרון יישום אחר הוא קר-יחיד בו כל הסיביות הן 1 פרט לסיבית אחת ויחידה שערכה 0 (אם כי לא נהוג להשתמש בו). עיקרון זה עומד בבסיס קידוד חם-יחיד שמהווה שיטה שימושית ונפוצה מאוד בתחום למידת מכונה.

=== קידוד חם-יחיד ===
למידת מכונה הוא תת-תחום של אינטליגנציה מלאכותית, בו האלגוריתם לומד את דפוסי הנתונים על ידי הפיכת הנתונים לרצף מספרי. אך הרבה פעמים המידע המובא בבעיה בתור קלט, אינו בהכרח מספר. למשל: ניבוי עלות ביטוח רפואי כתלות במשתנים הבאים:

# מין המבוטח
# האם הוא מעשן
# מיקום מגורים
# גיל
# מדד BMI

בעוד שהמשתנים: עלות ביטוח רפואי, גיל ו-BMI הם משתנים מספריים, המשתנים "האם המבוטח מעשן", "מין" ו"מיקום מגורים" אינם מספריים. כדי להתגבר על בעיה זו ולאפשר בכל זאת למידת מכונה על משתנים אלו, נצטרך לקודד בצורה כלשהי את המידע הלא מספרי במשתנים האלו למידע מספרי. דרך נפוצה היא קידוד חם-יחיד שהיא למעשה קידוד לפי מציין: עבור כל משתנה לא מספרי נוסיף עמודה יחידה לכל ערך שהוא יכול לקבל, זאת למעשה העמודה המציינת את הערך, כלומר ערכה יהיה 1 אם ערך המשתנה תואם לזה של העמודה.

למשל, עבור הדוגמה שלנו, נראה כיצד נראה ביצוע קידוד על המשתנה "מקום מגורים" בהנחה שהוא יכול לקבל את הערכים: מושב, כפר ועיר:
{| class="wikitable"
|+קלט
!מין
!גיל
!מעשן?
!מקום מגורים
|-
|זכר
|52
|כן
|כפר
|-
|זכר
|29
|לא
|עיר
|-
|נקבה
|37
|לא
|עיר
|}
{| class="wikitable"
|+קידוד חם-יחיד של המשתנה "מקום מגורים"
!מושב
!כפר
!עיר
|-
|0
|1
|0
|-
|0
|0
|1
|-
|0
|0
|1
|}
כפי שניתן לראות מן הדוגמה, עבור משתנה שקודד אכן כל שורה, שמייצגת ישות, היא חם יחיד: יש שם רק עמודה אחת בה הסיבית היא 1, והשאר הם 0.

בלמידת מכונה, בה מתייחסים לכל עמודה בתור תכונה (Attribute), נהוג לכנות את התכונות (העמודות) החדשות שנוצרו עקב קידוד חם-יחיד בתור "תכונות דמה" (dummy attributes)<ref></ref>.

אם נבצע קידוד חם-יחיד לכל משתנה לא מספרי בטבלת הנתונים, נקבל למשל את הטבלה הבאה:
{| class="wikitable"
!זכר
!נקבה
!גיל
!מעשן
!לא מעשן
!מושב
!כפר
!עיר
!BMI
!עלות ביטוח
|-
|1
|0
|52
|1
|0
|0
|1
|0
|36
|1300
|-
|1
|0
|29
|0
|1
|0
|0
|1
|28
|800
|-
|0
|1
|37
|0
|1
|0
|0
|1
|32
|900
|}
ואכן ניתן לראות כי כל המידע שהופיע בהתחלה בטבלה, הוא עכשיו בצורה מספרית – צורה שאותה אלגוריתם של למידת תוכנה מסוגל לעבד.

====== מימוש בספריות שונות ======

* בספריית pandas של שפת פייתון - עבור אובייקט מסוג DataFrame הפקודה <code>get_dummies()</code> מממשת את קידוד חם-יחיד<ref></ref>.
* בספריית tensorflow של שפת פייתון - עבור אובייקט מסוג tensor הפקודה <code>tf.one_hot()</code> מחזירה טנזור חם-יחיד<ref></ref>.
* בספריית caret של שפת R - הפקודה שתממש קידוד זה היא הפונקציה <code>dummyVars()</code><ref></ref>.

==הערות שוליים==

קטגוריה:1 (מספר)
קטגוריה:למידת מכונה
אל נבקש

"סיבה לכל דבר" (מוכר כ"אל נבקש (יש דברים נסתרים)" ו"אל נבקש (דברים נסתרים)") הוא שיר שהוקלט על ידי הזמר הישראלי זוהר ארגוב.<ref name=":0"></ref> השיר יצא לראשונה באלבום הדרך הברוכה בשנת 1987 שהיה גם אלבומו האחרון של הזמר. השיר הופיע גם בשנת 1994 כחלק מאלבום אוסף בעל אותו השם, על ידי חברת התקליטים האחים ראובני.<ref name=":0" /> את השיר כתבה תמי לוי ללחן של משה נגר.<ref></ref>

השיר נחשב לאחד משירי החותם של ארגוב והוא הוקלט עשרות פעמים במרוצת השנים.

== רקע וכתיבה ==
השיר נכתב על ידי תמי לוי והולחן על ידי משה נגר בשנת 1987, עבור זוהר ארגוב לתקליט הדרך הברוכה, שהיה גם האחרון בעקבות התדרדרות מצבו הבריאותי.<ref></ref> נגר הלחין לארגוב באותה העת גם את "מה לך ילדה". שירים אלו היו ללהיטים ופרסמו את ארגוב לראשונה.

שם השיר הוא "סיבה לכל דבר" וכך הופיע באלבום "הדרך הברוכה" אך נתפרסם בשמות שונים על פי שורת הפתיחה "אל נבקש הכל לדעת..." והתחלת הפזמון החוזר "יש דברים נסתרים". השיר הופיע גם באלבום האוסף "אל נבקש (דברים נסתרים)".<ref name=":0" />

במקור ראשון סקרו את ארגוב ואת "אל נבקש" בפרט וכתבו: .

== גרסאות כיסוי ==
במרוצת השנים הוקלט השיר עשרות פעמים. בין הגרסאות הבולטות נמנות:
* גרסתו של הזמר מתי סרי שהקליט אותו בשנת 1992 כחלק מהאלבום, מתי סרי שר זהר ארגוב.<ref></ref>
* גרסתה של הזמרת זהבה בן שהקליטה אותו בשנת 1998 כחלק מהאלבום, זהבה בן: בשירי נשמה שרה זוהר ארגוב.<ref></ref>
* גרסתו של הזמר עמיר בניון שהקליט אותו בשנת 2016.<ref></ref>
* גרסתה של הזמרת ספיר סבן שביצעה אותו בשנת 2017 כחלק מהתוכנית, "The Voice ישראל".<ref></ref>
* גרסתה של הזמרת מאיה פרחאן שביצעה אותו בשנת 2017 כחלק מהתוכנית, "אקס פקטור ישראל".<ref></ref>
* גרסתו של הזמר אייל גולן שהקליט אותו בשנת 2018 כחלק מהאלבום, נכון לתמיד.<ref></ref>
* גרסתן של הזמרת שרית חדד ותזמורת ירושלים מזרח ומערב שביצעו אותו בשנת 2019 כחלק מהופעה של "שרית חדד שרה זוהר ארגוב".<ref></ref>
* גרסתה של הזמרת גליקריה שהקליטה אותו בשנת 2019.<ref></ref>
* גרסתו של הזמר שלומי שבת שביצע אותו בטקס הדלקת המשואות שאירע בשנת 2019.<ref></ref>
* גרסתה של הזמרת ריטה שהקליטה אותו בשנת 2020 כחלק מהפרויקט, צו השעה: צו ראשון.<ref></ref>
* גרסתה של הזמרת רות חתומה שביצעה אותו בדצמבר 2021 כחלק מהתוכנית, "אקס פקטור ישראל".<ref></ref>
* גרסתו של הזמר שלומי סרנגה שהקליט אותו בשנת 2022.<ref></ref>

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|1987
|תקליטור
|האחים ראובני
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 1987
קטגוריה:שירי זוהר ארגוב
קטגוריה:שירי ריטה
קטגוריה:שירים בעברית
קטגוריה:ריקודי עם בישראל: שירים
אודי תורג'מן

אודי תורג'מן (29 בספטמבר 1965) הוא מעבד, מפיק מוזיקלי ומלחין ישראלי.

== ביוגרפיה ==
תורג'מן החל את דרכו בתעשיית המוזיקה כמוזיקאי בשנות ה-90. בשנת 2009 יצא אלבומה השני של סיגל שחמון, שעסק בפרידתה של שחמון מבעלה, שתורג'מן עיבד לצידו של ליאור שושן. תורג'מן ושושן המשיכו לשתף פעולה, והפיקו את שיריה של מורן אהרוני מיד עם תום העונה הרביעית של "כוכב נולד" שבה השתתפה.

בשנת 2011, החל תורג'מן לשתף פעולה עם עמיר בניון במסגרת העבודה על אלבומה של גלי עטרי שכתב בניון, וממנו יצאו שלושת הסינגלים "עזוב", "מכאן לשם" ו"היו ימים". שיתוף הפעולה המוצלח בין תורג'מן ובניון נמשך, והראשון הפיק את אלבומו "קהלת", אשר פנה לקהל הערבי, התבסס כולו על טקסטים של שלמה המלך, וכן על שירים נוספים במסגרת אלבום האולפן העשירי שלו "עץ על מים".

ב-2013 יצא השיר "תן לי כוח" של יהורם גאון מתוך אלבום אולפן עתידי, שהפיק תורג'מן, וכתב והלחין בניון.

בשנת 2015 יצא אלבומו ה-13 של בניון, "סופה", שתורג'מן היה המפיק המוזיקלי שלו. באותה תקופה פעל תורג'מן כקלידן במסגרת סיבובי ההופעות של בניון, יהורם גאון, אריק סיני ועוד.

במהלך תקופת הקורונה פגש תורג'מן ברבקה זהר, והשניים החלו לעבוד על אלבום האולפן ה-11 שלה, "לשמוע את הלב"<ref></ref><ref></ref>. תורג'מן הפיק את הפרויקט מוזיקלית וניהל אותו אומנותית, ובו לקחו חלק היוצרים דודו טסה, נעם חורב, שחר הדר, ברק פלדמן, יחזקאל רחמים, לירון בן שמעון, משה קלוגהפט ועמרי קסטן. שיר הנושא מהאלבום זכה להצלחה מרובה ולשבחים מהמבקרים, ואף נכנס פעמיים לפלייליסט של כאן גימל<ref></ref><ref></ref>.

במקביל לפועלו במסגרת אלבומה של זהר, החל תורג'מן לעבוד על פרויקט "החדר הסודי", שבו אירח מגוון רחב של אמנים ישראליים. שירי האלבום המקוריים נכתבו על-ידי יוצרים שונים, הולחנו והופקו על-ידי תורג'מן, ובוצעו על-ידי אמנים רבים, ביניהם ארקדי דוכין, אריאל זילבר, רבע לאפריקה, ברי סחרוף, ארז לב ארי, פבלו רוזנברג ועוד<ref></ref><ref></ref>.

ב-7 בנובמבר 2023, חודש לאחר תחילת מלחמת חרבות ברזל, הוציא מחדש ביחד עם הזמרת רבקה זהר את "קול גלגל" שהוקלט במקור בידי שוטי הנבואה.

== שירים בולטים ==
{| class="wikitable"
|+
!שנה
!אמן
!שיר
!מילים
!לחן
|-
|2011
|מורן אהרוני
|תאמיני בעצמך
|משה קלוגהפט
|עמיר בניון
|-
|2018
|לאה שבת
|מקום
| colspan="2" |לאה שבת
|-
| rowspan="2" |2019
|שיר לוי
|גדול עליי
|נעם חורב
|עמיר בניון
|-
|דוד ד'אור
|עודני חולם
| colspan="2" |דוד ד'אור
|-
| rowspan="4" |2021
| rowspan="2" |רבקה זהר
|לשמוע את הלב
|שחר הדר
|עמרי קסטן, לירון בן שמעון
|-
|סופות
|שחר הדר
|אודי תורג'מן
|-
|אריאל זילבר
|כל הקולות
|יחזקאל רחמים
|אודי תורג'מן
|-
|ארקדי דוכין
|תחזיק חזק
|משה קלוגהפט
|אודי תורג'מן
|-
| rowspan="3" |2022
|רבע לאפריקה
|ציפור קטנה
|יחזקאל רחמים
|אודי תורג'מן
|-
|ברי סחרוף
|החדר הסודי
|יחזקאל רחמים
|אודי תורג'מן
|-
|ארז לב ארי
|אחת לתקופה
|יחזקאל רחמים
|אודי תורג'מן
|-
| rowspan="3" |2023
|גילי יאלו, רבקה זהר
|אור
|נדב פלד, גילי יאלו
|נדב פלד
|-
|פבלו רוזנברג
|עובר עוד יום
|שחר הדר
|אודי תורג'מן
|-
|אריק סיני
|בסוף מעגל
|יהונתן גפן
|קני יאנג
|}

== קישורים חיצוניים ==
* [https://www.facebook.com/udi.turgeman אודי תורג'מן] ברשת החברתית פייסבוק
* [https://shironet.mako.co.il/artist?type=works&lang=1&prfid=11053&sort=alpha&class=2 אודי תורג'מן] באתר שירונט

== הערות שוליים ==

קטגוריה:מפיקים מוזיקליים ישראלים
קטגוריה:מעבדים מוזיקליים ישראלים
קטגוריה:ישראלים שנולדו ב-1965
אדאמו נגאלו

אדאמו נגאלו (בצרפתית: Adamo Nagalo; נולד ב-22 בספטמבר 2002 בחוף השנהב) הוא כדורגלן בורקינאי-איווארי המשחק בעמדת הבלם בקבוצת נורשלן מליגת העל הדנית ובנבחרת בורקינה פאסו.

== קריירת מועדונים ==
נגאלו גדל באקדמיית רייט טו דרים בגאנה. ב-1 באוגוסט 2020 חתם בנורשלן מליגת העל הדנית.

== קריירה בינלאומית ==
ב-19 בנובמבר 2022 ערך נגאלו את הופעת הבכורה שלו בנבחרת בורקינה פאסו, בניצחון 1–2 על נבחרת חוף השנהב במשחק ידידות.

נכלל בסגל נבחרת בורקינה פאסו לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים בורקינאים
קטגוריה:בלמי כדורגל בורקינאים
קטגוריה:כדורגלנים מחוף השנהב
קטגוריה:בלמי כדורגל מחוף השנהב
קטגוריה:כדורגלני נורשלן
קטגוריה:כדורגלני נבחרת בורקינה פאסו
קטגוריה:כדורגלני גביע אפריקה לאומות 2023
קטגוריה:בורקינאים שנולדו ב-2002
קטגוריה:איבוארים שנולדו ב-2002
הקרן הלאומית לשימור היסטורי

הקרן הלאומית לשימור היסטורי (באנגלית: National Trust for Historic Preservation) הוא מוסד ללא כוונת רווח הממומן באופן פרטי בוושינגטון הבירה, הפועל בתחום השימור ההיסטורי בארצות הברית. הארגון, הנתמך על ידי חבריו, נוסד בשנת 1949 עם אישור אמנת הקונגרס כדי לתמוך בשימור המבנים ההיסטוריים המגוונים של אמריקה, השכונות והמורשת שלה באמצעות התוכניות, המשאבים וההסברה שלה.

==מראי מקום==
<div class="mw-content-ltr">
* Finley, David E. (1965). The History of the National Trust for Historic Preservation (1947–1963). Washington, DC: National Trust for Historic Preservation.
* Mulloy, Elizabeth (1976). [https://archive.org/details/historyofnationa0000mull The History of the National Trust for Historic Preservation (1963–1973)]. Washington, DC: Preservation Press. .
</div>

קטגוריה:זוכי מדליית מדעי הרוח
קטגוריה:ארצות הברית: ארגונים
קטגוריה:שימור מבנים
==קישורים חיצוניים==
*
נאסר דג'יגה

יאקובה נאסר דג'יגה (בצרפתית: Yacouba Nasser Djiga; נולד ב-15 בנובמבר 2002 בבובו-דיאולסו שבבורקינה פאסו) הוא כדורגלן בורקינאי המשחק בעמדת הבלם בקבוצת פ.צ. בזל מליגת העל השווייצרית ובנבחרת בורקינה פאסו.

== קריירת מועדונים ==
דג'יגה גדל במחלקת הנוער של ויטסה בובו-דיאולסו מבורקינה פאסו, והחל את הקריירה המקצוענית שלו בקבוצה הבוגרת של המועדון.

ב-19 ביוני 2021 חתם דג'יגה בפ.צ. בזל מליגת העל השווייצרית.

בעונת הושאל דג'יגה לנים מליגת המשנה הצרפתית, במדיה ערך 21 הופעות ליגה.

== קריירה בינלאומית ==
ב-24 במרץ 2022 ערך דג'יגה את הופעת הבכורה שלו בנבחרת בורקינה פאסו, בהפסד 0–5 לנבחרת קוסובו במשחק ידידות.

נכלל בסגל נבחרת בורקינה פאסו לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים בורקינאים
קטגוריה:בלמי כדורגל בורקינאים
קטגוריה:כדורגלני פ.צ. בזל
קטגוריה:כדורגלני נים
קטגוריה:כדורגלני הכוכב האדום בלגרד
קטגוריה:כדורגלני נבחרת בורקינה פאסו
קטגוריה:כדורגלני גביע אפריקה לאומות 2023
קטגוריה:ספורטאים זרים בשווייץ
קטגוריה:ספורטאים זרים בצרפת
קטגוריה:ספורטאים זרים בסרביה
קטגוריה:בורקינאים שנולדו ב-2002
אדריה פדרוסה

אדריה חינר פדרוסה (בספרדית: Adrià Giner Pedrosa; נולד ב-13 במאי 1998 בברצלונה שבספרד) הוא כדורגלן ספרדי המשחק בעמדת המגן השמאלי בקבוצת סביליה מלה ליגה.

== קריירת מועדונים ==
פדרוסה גדל במחלקות הנוער של קסטיידפלס, גאווה ואספניול. בשנת 2017 החל לשחק בקבוצת המילואים של אספניול. הוא ערך 102 הופעות ליגה במדי הקבוצה הבוגרת של המועדון במסגרת לה ליגה והליגה הספרדית השנייה, בהן הבקיע ארבעה שערים.

ב-1 ביולי 2023 חתם על חוזה לחמש שנים בסביליה מלה ליגה.

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:מגני כדורגל ספרדים
קטגוריה:ברצלונה: כדורגלנים
קטגוריה:כדורגלני אספניול
קטגוריה:כדורגלני סביליה
קטגוריה:ספרדים שנולדו ב-1998
פדריקו גאטוני

פדריקו אגוסטין גאטוני (בספרדית: Federico Agustín Gattoni; נולד ב-16 בפברואר 1999 בבואנוס איירס שבארגנטינה) הוא כדורגלן ארגנטינאי המשחק בעמדת הבלם בקבוצת סביליה מלה ליגה.

== קריירת מועדונים ==
גאטוני גדל במחלקת הנוער של סן לורנסו. בשנת 2020 החל לשחק בקבוצה הבוגרת של המועדון במסגרת ליגת העל הארגנטינאית.

ב-31 בינואר 2023 חתם גאטוני על חוזה לארבע שנים וחצי בסביליה מלה ליגה, והושאל בחזרה לסן לורנסו עד ל-30 ביוני. בסך הכל ערך 82 הופעות ליגה במדי סן לורנסו, בהן הבקיע שבעה שערים.

== קישורים חיצוניים ==

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:בואנוס איירס: כדורגלנים
קטגוריה:כדורגלני סן לורנסו
קטגוריה:כדורגלני סביליה
קטגוריה:כדורגלני אנדרלכט
קטגוריה:כדורגלני ריבר פלייט
קטגוריה:ספורטאים ארגנטינאים בספרד
קטגוריה:ארגנטינאים שנולדו ב-1999
דויד יוראסק

דויד יוראסק (בצ'כית: David Jurásek; נולד ב-7 באוגוסט 2000 באוהרסקה הרדישטה שבצ'כיה) הוא כדורגלן צ'כי המשחק בעמדת המגן השמאלי בקבוצת הופנהיים מהבונדסליגה בהשאלה מבנפיקה ליסבון מליגת העל הפורטוגלית ובנבחרת צ'כיה.

== קריירת מועדונים ==
יוראסק גדל במחלקות הנוער של דולני נמצ'י, פ.ק. סלובאצקו 1 וזברויובקה ברנו. הוא החל את הקריירה המקצוענית שלו בקבוצות זברויובקה ברנו ופרוסטיוב במסגרת ליגת המשנה הצ'כית.

ב-16 ביולי 2021 חתם יוראסק במלאדה בולסלאב מליגת העל הצ'כית. הוא ערך 15 הופעות ליגה במדי המועדון, בהן הבקיע שער אחד.

ב-10 בפברואר 2022 חתם יוראסק על חוזה לארבע שנים וחצי בסלביה פראג מליגת העל הצ'כית. הוא שיחק במועדון במשך עונה וחצי, בהן ערך 42 הופעות ליגה והבקיע שער אחד, וכן זכה עם המועדון בגביע הצ'כי.

ב-10 ביולי 2023 חתם על חוזה לחמש שנים בבנפיקה ליסבון מליגת העל הפורטוגלית.

ב-22 בינואר 2024 עבר אל הופנהיים בהשאלה עד לסוף העונה, עם אופצייה לרכישה.<ref></ref>

== קריירה בינלאומית ==
ב-24 במרץ 2023 ערך יוראסק את הופעת הבכורה שלו בנבחרת צ'כיה, בניצחון 3-1 על נבחרת פולין במסגרת מוקדמות יורו 2024.

נכלל בסגל נבחרת צ'כיה לטורניר יורו 2024.

== תארים ==
;סלביה פראג
* הגביע הצ'כי: 2022/23

;בנפיקה ליסבון
* הסופר קאפ הפורטוגלי: 2023

== קישורים חיצוניים ==

== הערות שוליים ==

קטגוריה:כדורגלנים צ'כים
קטגוריה:מגני כדורגל צ'כים
קטגוריה:כדורגלני זברויובקה ברנו
קטגוריה:כדורגלני מלאדה בולסלאב
קטגוריה:כדורגלני סלביה פראג
קטגוריה:כדורגלני בנפיקה ליסבון
קטגוריה:כדורגלני נבחרת צ'כיה
קטגוריה:כדורגלני יורו 2024
קטגוריה:ספורטאים זרים בפורטוגל
קטגוריה:צ'כים שנולדו ב-2000
פראן נבארו

פרנסיסקו חוסה "פראן" נבארו אליאגה (בספרדית: Francisco José "Fran" Navarro Aliaga; נולד ב-3 בפברואר 1998 בוולנסיה שבספרד) הוא כדורגלן ספרדי המשחק בעמדת החלוץ בקבוצת אולימפיאקוס מליגת העל היוונית.

== קריירת מועדונים ==
נבארו גדל במחלקות הנוער של לבאנטה וולנסיה. בשנת 2015 החל לשחק בקבוצת המילואים של ולנסיה.

ב-11 ביולי 2019 הושאל נבארו למשך עונה אחת ללוקרן מליגת המשנה הבלגית. הוא ערך 12 הופעות ליגה במהלך תקופת ההשאלה, בהן הבקיע שער אחד.

ב-26 ביוני 2021 חתם נבארו על חוזה לשלוש שנים בז'יל ויסנטה מליגת העל הפורטוגלית. הוא שיחק במועדון במשך שתי עונות, בהן ערך 66 הופעות ליגה והבקיע 33 שערים.

ב-5 ביולי 2023 חתם נבארו על חוזה לחמש שנים בפורטו מליגת העל הפורטוגלית.

ב-1 בינואר 2024 הושאל לאולימפיאקוס עד לסוף העונה.

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:ולנסיה: כדורגלנים
קטגוריה:כדורגלני ולנסיה
קטגוריה:כדורגלני לוקרן
קטגוריה:כדורגלני ז'יל ויסנטה
קטגוריה:כדורגלני פורטו
קטגוריה:כדורגלני אולימפיאקוס
קטגוריה:ספורטאים ספרדים בבלגיה
קטגוריה:ספורטאים ספרדים בפורטוגל
קטגוריה:ספורטאים ספרדים ביוון
קטגוריה:ספרדים שנולדו ב-1998
אנדי דיוף

אנדי דיוף (בצרפתית: Andy Diouf; נולד ב-17 במאי 2003 בניי-סיר-סן שבצרפת) הוא כדורגלן צרפתי המשחק בעמדת הקשר בקבוצת לאנס מליגת העל הצרפתית.

== קריירת מועדונים ==
דיוף גדל במחלקות הנוער של גראן-קולומב, פריז סן-ז'רמן, בולון-בילנקור וסטאד רן. בשנת 2020 החל לשחק בקבוצת המילואים של סטאד רן. ב-9 במאי 2021 ערך את הופעת הבכורה שלו בקבוצה הראשונה של המועדון, בתיקו 1-1 נגד פריז סן-ז'רמן במסגרת המחזור ה-36 בליגת העל הצרפתית לעונת 2020/2021. בסך הכל ערך שש הופעות ליגה במדי המועדון.

ב-18 ביולי 2022 הושאל דיוף למשך עונה אחת לפ.צ. בזל מליגת העל השווייצרית. הוא ערך 56 הופעות במדי המועדון בכל המסגרות.

ב-2 במאי 2023 חתם דיוף על חוזה לארבע שנים בפ.צ. בזל, אולם ב-30 ביוני חתם על חוזה לארבע שנים בלאנס מליגת העל הצרפתית.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני סטאד רן
קטגוריה:כדורגלני פ.צ. בזל
קטגוריה:כדורגלני לאנס
קטגוריה:ספורטאים צרפתים בשווייץ
קטגוריה:צרפתים שנולדו ב-2003
מרין פטקוב

מרין פלמנוב פטקוב (בבולגרית: Марин Пламенов Петков; נולד ב-3 באוקטובר 2003 באטרופולה שבבולגריה) הוא כדורגלן בולגרי המשחק בעמדת קשר הכנף בקבוצת לבסקי סופיה מליגת העל הבולגרית ובנבחרת בולגריה.

== קריירת מועדונים ==
פטקוב גדל במחלקתת הנוער של לבסקי סופיה. בשנת 2019 החל לשחק בקבוצה הבוגרת של המועדון במסגרת ליגת העל הבולגרית.

== קריירה בינלאומית ==
ב-23 בספטמבר 2022 ערך פטקוב את הופעת הבכורה שלו בנבחרת בולגריה, בניצחון 5-1 על נבחרת גיברלטר במסגרת ליגת האומות 2022/2023. במשחק זה הבקיע את שער הבכורה שלו בנבחרת.

== תארים ==
;לבסקי סופיה
* הגביע הבולגרי (1): 2021/2022

== קישורים חיצוניים ==

קטגוריה:כדורגלנים בולגרים
קטגוריה:קשרי כדורגל בולגרים
קטגוריה:כדורגלני לבסקי סופיה
קטגוריה:כדורגלני נבחרת בולגריה
קטגוריה:בולגרים שנולדו ב-2003
SLF4J

Simple Logging Facade עבור Java (בקיצור: SLF4J) מספק ממשק תכנות יישומים (API) ללוגינג בג'אווה (Java) באמצעות תבנית Facade. המימוש של הרישום נקבע בזמן ריצה על ידי הוספת הקישור הרצוי ל-classpath ויכול להיות חבילת הרישום הסטנדרטית של java.util.logging או log4j, logback וכדומה.

ההפרדה של ה-API של הלקוח מהמימוש מפחיתה את הצימוד בין אפליקציה לכל מסגרת לוגינג מסוימת. הספרייה יכולה להקל על האינטגרציה עם קוד קיים או של צד שלישי או לספק קוד לפרויקטים אחרים שכבר בחרו במימוש יומן מסוים.

SLF4J נוצר על ידי Ceki Gülcü כחלופה אמינה יותר למסגרת של Jakarta Commons Logging. מחקר ב-2013 על 10,000 פרויקטים של GitHub מצא שספריית Java הפופולרית ביותר היא SLF4J, יחד עם JUnit, עם 30.7% מהפרויקטים שמשתמשים בה. בינואר 2021, היא דורג כפרויקט השני הכי פופולרי לפי mvnrepository.

==קישורים חיצוניים==
* 

קטגוריה:Java
הוגו קויפרס

הוגו קויפרס (בצרפתית: Hugo Cuypers; נולד ב-7 בפברואר 1997 בלייז' שבבלגיה) הוא כדורגלן בלגי המשחק בעמדת החלוץ בקבוצת גנט מליגת העל הבלגית.

== קריירת מועדונים ==
קויפרס גדל במחלקות הנוער של ויזה וסטנדרד לייז'. ב-3 באפריל 2016 ערך את הופעתו היחידה במדי הקבוצה הבוגרת של סטנדרד לייז', בניצחון 1-0 על ספורטקרינג בוורן במסגרת ליגת העל הבלגית לעונת .

ב-31 באוקטובר 2016 הושאל קויפרס למשך עונה אחת לסראינג מהליגה הבלגית השלישית. הוא ערך 19 הופעות ליגה במהלך תקופת ההשאלה, בהן הבקיע ששה שערים.

ב-31 באוגוסט 2017 חתם קויפרס על חוזה לשנתיים בארגוטליס מליגת המשנה היוונית. הוא ערך 28 הופעות ליגה במדי המועדון, בהן הבקיע 22 שערים.

ב-18 ביוני 2019 חתם קויפרס על חוזה לשלוש שנים באולימפיאקוס מליגת העל היוונית. ב-17 באוגוסט הושאל למשך עונה אחת לאז'אקסיו מליגת המשנה הצרפתית, במדיה ערך 22 הופעות ליגה והבקיע חמישה שערים. לקראת עונת חזר קויפרס לאולימפיאקוס, ובעונה זו ערך עשר הופעות ליגה במדי המועדון, בהן הבקיע שער אחד.

ב-14 ביוני 2021 חתם קויפרס על חוזה לארבע שנים במכלן מליגת העל הבלגית. ב-25 ביולי ערך את הופעת הבכורה שלו במועדון, בניצחון 3-2 על רויאל אנטוורפן במסגרת המחזור הראשון בליגה לעונת . ב-22 באוגוסט הבקיע את שער הבכורה שלו במועדון, בניצחון 3-1 על רויאל אוניון סן-ז'ילואז במסגרת המחזור החמישי בליגה. הוא ערך 34 הופעות ליגה במדי המועדון, בהן הבקיע 14 שערים.

ב-14 ביוני 2022 חתם קויפרס על חוזה לארבע שנים בגנט מליגת העל הבלגית. ב-22 ביולי ערך את הופעת הבכורה שלו במועדון, בתיקו 2-2 נגד סטנדרד לייז' במסגרת המחזור הראשון בליגה לעונת . ב-30 ביולי הבקיע את שער הבכורה שלו במועדון, בתיקו 1-1 נגד סנט טרוידן במסגרת המחזור השני בליגה. בעונתו הראשונה במועדון ערך 39 הופעות ליגה, בהן הבקיע 27 שערים, וסיים כמלך השערים של ליגת העל הבלגית.

== תארים ==
;אולימפיאקוס
* אליפות יוון (1): 2020/2021

;אישיים
* מלך השערים של ליגת העל הבלגית (1): 2022/2023

== קישורים חיצוניים ==

== הערות שוליים ==

קטגוריה:כדורגלנים בלגים
קטגוריה:חלוצי כדורגל בלגים
קטגוריה:כדורגלני סטנדרד לייז'
קטגוריה:כדורגלני סראינג
קטגוריה:כדורגלני ארגוטליס
קטגוריה:כדורגלני אולימפיאקוס
קטגוריה:כדורגלני אז'אקסיו
קטגוריה:כדורגלני מכלן
קטגוריה:כדורגלני גנט
קטגוריה:בלגים שנולדו ב-1997
The Alcott

"The Alcott" הוא שיר שהוקלט על ידי הלהקה האמריקאית דה נשיונל, בהשתתפות הזמרת-יוצרת האמריקאית טיילור סוויפט, מתוך אלבום האולפן התשיעי של הלהקה, First Two Pages of Frankenstein.<ref></ref> זוהי בלדת דאון-טמפו בשילוב צלילי פסנתר דומיננטיים.<ref></ref> הוא הופק בסטודיו לונג פאונד בעמק ההדסון.

השיר דורג במקום החמישי במצעד הסינגלים של ניו זילנד.<ref></ref>

== רקע וכתיבה ==
השיר הופק באולפן לונג פאונד בעמק ההדסון והוא תואר כבלדה בעלת קצב בינוני.<ref></ref><ref></ref> הוא משלב צלילי פסנתר בהפקתו.<ref></ref> אנדרו טרנדל מ-NME סקר אותו בביקורת שפרסם.<ref></ref> מבקר פיצ'פורק, בראד שופ, טען שהרצועה כוללת "ראפ תעשייתי".<ref name=":0"></ref> לקראת הסוף של השיר, סוויפט מבצעת קטע סולו.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-21 מיליון השמעות.<ref></ref>

== ביקורת ==
בביקורת למגזין Clash, ג'יימס מלן הגדיר את "The Alcott" כרצועה "מהממת באמת" שמציגה את יכולת השירה של סוויפט ואת הביצועים הקוליים ברנינגר. בביקורת מעורבת, בראד שופ מפיצ'פורק טען שהרצועה קשורה בעיקר לסגנון של סוויפט והגדיר אותה "", וכתב: "הבלגן קיים, רק לא הכאוס".<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!איטליה
|28 באפריל 2023
|רדיו איירפליי
| rowspan="2" |4AD
|style="text-align:center;"|<ref></ref>
|-
!ארצות הברית
|1 במאי 2023
|רדיו עכשווי למבוגרים
| style="text-align:center;" |<ref></ref>
|}

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ארון דסנר
קטגוריה:שירים שנכתבו על ידי טיילור סוויפט
רנה יואנסן

רנה שאקי יואנסן (בפארואזית: René Shaki Joensen; נולד ב-8 בפברואר 1993 בטורסהאבן שבאיי פארו) הוא כדורגלן פארואזי המשחק בעמדת הקשר בקבוצת קלאקסוויק מליגת העל הפארואזית ובנבחרת איי פארו.

== קריירת מועדונים ==
יואנסן גדל במחלקת הנוער של ברונדבי. הוא ערך הופעת ליגה אחת במדי הקבוצה הבוגרת של המועדון במסגרת ליגת העל הדנית.

בהמשך שיחק יואנסן בקבוצות הבנר בולטפלאג מליגת העל הפארואזית, ונדסיסל מליגת המשנה הדנית וגרינדוויק מליגת העל האיסלנדית.

ב-6 בדצמבר 2021 חתם יואנסן בקלאקסוויק מליגת העל הפארואזית החל מ-1 בינואר 2022.

== קריירה בינלאומית ==
ב-15 באוגוסט 2012 ערך יואנסן את הופעת הבכורה שלו בנבחרת איי פארו, בהפסד 2-0 לנבחרת איסלנד במשחק ידידות. ב-7 בספטמבר 2018 הבקיע את שער הבכורה שלו בנבחרת, בניצחון 3-1 על נבחרת מלטה במסגרת ליגת האומות 2018/2019.

== חיים אישיים ==
אביו של יואנסן הוא ישראלי.

== תארים ==
;הבנר בולטפלאג
* אליפות איי פארו (1): 2020
* הגביע הפארואזי (2): 2019, 2020
* הסופר קאפ הפארואזי (1): 2021

;קלאקסוויק
* אליפות איי פארו (1): 2022
* הסופר קאפ הפארואזי (2): 2022, 2023

== קישורים חיצוניים ==

== הערות שוליים ==

קטגוריה:כדורגלנים פארואזים
קטגוריה:קשרי כדורגל פארואזים
קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני ברונדבי
קטגוריה:כדורגלני נבחרת איי פארו
קטגוריה:ספורטאים זרים בדנמרק
קטגוריה:ספורטאים זרים באיסלנד
קטגוריה:ישראלים שנולדו ב-1993
קספר טרהו

קספר טרהו (בפינית: Casper Terho; נולד ב-24 ביוני 2003 בהלסינקי שבפינלנד) הוא כדורגלן פיני המשחק בעמדת קשר הכנף בקבוצת רויאל אוניון סן-ז'ילואז מליגת העל הבלגית.

== קריירת מועדונים ==
טרהו גדל במחלקת הנוער של ה.י.ק. הלסינקי. בשנת 2019 החל לשחק בקלובי 04, קבוצת המילואים של המועדון. הוא ערך 41 הופעות ליגה במדי הקבוצה הראשונה של המועדון, בהן הבקיע ששה שערים.

ב-29 בספטמבר 2022 חתם טרהו ברויאל אוניון סן-ז'ילואז מליגת העל הבלגית החל מ-1 בינואר 2023. ב-8 בינואר ערך את הופעת הבכורה שלו במועדון, בניצחון 3-1 על אנדרלכט במסגרת המחזור ה-19 בליגה לעונת .

== תארים ==
;ה.י.ק. הלסינקי
* ליגת העל הפינית (3): 2020, 2021, 2022

== קישורים חיצוניים ==

== הערות שוליים ==

קטגוריה:כדורגלנים פינים
קטגוריה:קשרי כדורגל פינים
קטגוריה:הלסינקי: כדורגלנים
קטגוריה:כדורגלני ה.י.ק. הלסינקי
קטגוריה:כדורגלני רויאל אוניון סן-ז'ילואז
קטגוריה:ספורטאים זרים בבלגיה
קטגוריה:ילידי 2003
מאטס וייפר

מאטס וייפר (בהולנדית: Mats Wieffer; נולד ב-16 בנובמבר 1999 בבורנה שבהולנד) הוא כדורגלן הולנדי המשחק בעמדת הקשר האחורי בקבוצת ברייטון אנד הוב אלביון מהפרמייר ליג ובנבחרת הולנד.

== קריירת מועדונים ==
וייפר גדל במחלקת הנוער של טוונטה. הוא ערך הופעת ליגה אחת במדי הקבוצה הבוגרת של המועדון במסגרת ליגת המשנה ההולנדית.

ב-30 ביוני 2020 חתם וייפר על חוזה לשלוש שנים באקסלסיור רוטרדם מליגת המשנה ההולנדית. הוא ערך 65 הופעות ליגה, בהן הבקיע חמישה שערים.

ב-23 ביוני 2022 חתם וייפר על חוזה לארבע שנים בפיינורד מליגת העל ההולנדית.

ב-5 ביולי 2024 חתם וייפר לארבע שנים בברייטון אנד הוב אלביון.

== קריירה בינלאומית ==
ב-27 במרץ 2023 ערך וייפר את הופעת הבכורה שלו בנבחרת הולנד, בניצחון 3-0 על נבחרת גיברלטר במסגרת מוקדמות יורו 2024.

== תארים ==
;פיינורד
* אליפות הולנד (1): 2022/2023

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני טוונטה
קטגוריה:כדורגלני אקסלסיור רוטרדם
קטגוריה:כדורגלני פיינורד
קטגוריה:כדורגלני ברייטון אנד הוב אלביון
קטגוריה:כדורגלני נבחרת הולנד
קטגוריה:הולנדים שנולדו ב-1999
בניין המושבה הישנה

הקשת במושבה הישנה (באנגלית: Arc at Old Colony), המוכר גם בשם בניין המושבה הישנה (עד 2015), הוא בניין בן 17 קומות הממוקם ברחוב דירבורן-דרום 407 באזור הקהילה של הלופ בשיקגו, אילינוי. הבניין תוכנן ועוצב על ידי משרד האדריכלים הולאבירד ורוש (Holabird & Roche) בשנים 1893–1894, מתנשא לגובה של 65.5 מטרים והיה הבניין הגבוה ביותר בשיקגו בזמן בנייתו. הבניין הוגדר כנקודת ציון בשיקגו ב-7 ביולי 1978. זה היה הבניין הגבוה הראשון שהשתמש במערכת של קשתות פורטל פנימיות כאמצעי לחיזוק המבנה נגד רוחות עזות.

הבניין נמצא בסמוך לספריית הרולד וושינגטון והתווסף למרשם הלאומי של מקומות היסטוריים ב-1976.

בניין המושבה הישנה, שנבנה כבניין משרדים, הוסב לבניין דירות בשנת 2015. הבניין שופץ במלואו ועם פתיחת הדירות מספק לדיירים שירותים, שטחים ציבוריים מסוגננים ועיצוב עכשווי. היחידות משווקות לתלמידי מכללות הלומדים בבית הספר בדרום הלופ.

==הערות שוליים==

==קישורים חיצוניים==

<div class="mw-content-ltr">
* [http://www.ci.chi.il.us/Landmarks/O/OldColony.html Chicago Landmarks Page]
* [https://web.archive.org/web/20070929131259/http://www.emporis.com/en/wm/bu/?id=oldcolonybuilding-chicago-il-usa Emporis Page]
</div>

קטגוריה:שיקגו: מגדלי משרדים